
Sülysáp Város Önkormányzata

J e g y z ő j é t ő l
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/8295-10/2015
Előterjesztést készítette: dr. Tóth Krisztina jegyző

Előterjesztés elkészítésének időpontja: 2015. december 10.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: árajánlat (ET-hez csatolva), belső ellenőrzési terv (külön melléklet)
E L Ő T E R J E S Z T É S

Sülysáp Város Önkormányzata Képviselő-testületének

2015. december 17-én tartandó munkaterv szerinti ülésére

7. napirendhez

Tárgy: 2016. évi belső ellenőrzési terv jóváhagyása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 119. § (4)-(6) bekezdése szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.
A helyi önkormányzat és költségvetési szervei belső ellenőrzésére vonatkozó részletes szabályokat külön jogszabály tartalmazza.

Az éves ellenőrzési tervet a képviselő-testületnek az előző év december 31. napjáig kell jóváhagynia.
Önkormányzatunk a belső ellenőrzési feladatokat ez évig a Sülysáp Környéki Szociális Társuláson keresztül látta el, azonban tudvalevőleg a Társulás 2015. december 31-ével megszűnik, így ismét saját magunknak kell gondoskodnunk a feladatról.

E célból a feladatot eddig ellátó K.F. Audit Kft.-t (székhelye: 2760 Nagykáta, Bajcsy-Zs. u. 26., Cg.: 13-09-061898, MKK nyilvántartási száma: 001922; képviseli: Kiss Ferenc ügyvezető) kerestük meg, amely árajánlatában a 2015-ös ára fenntartotta, azaz ellenőrzési egységenként 50.000 Ft+áfa ellenőrzési díjat ajánlott. (Tavalyi tapasztalatunk szerint ez igen kedvező ár.)
A mellékelt árajánlat még 9 ellenőrzésre vonatkozik, azonban a most előterjesztett belső ellenőrzési éves terv már csak 8 ellenőrzésre tesz javaslatot, így az összes díj 400.000 Ft+áfa. 
Kérem az előterjesztés megtárgyalását, a belső ellenőri szervezet megbízását, valamint az éves ellenőrzési terv jóváhagyását.
…/2015. (XII. 17.) ÖKT határozati javaslat
Sülysáp Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 119. § (5) bekezdése alapján
1./ az önkormányzat 2016. évi belső ellenőrzési tervét 9 ellenőrzési egységgel jóváhagyja,
2./ a belső ellenőrzési feladatok ellátásával – ajánlata alapján – a K. F. Audit Gazdasági és Pénzügyi Tanácsadó Korlátolt Felelősségű Társaságot (székhelye: 2760 Nagykáta, Bajcsy-Zs. u. 26., Cg.: 13-09-061898, MKK nyilvántartási száma: 001922; képviseli: Kiss Ferenc ügyvezető) bízza meg 400.000 Ft+áfa megbízási díj ellenében,

3./ felkéri és felhatalmazza a polgármestert és a jegyzőt a szükséges intézkedések megtételére.

Határidő: azonnal
Felelős: polgármester, jegyző
Sülysáp, 2015. december 10.

dr. Tóth Krisztina s.k.


jegyző
MELLÉKLET

Gazdasági és Pénzügyi Tanácsadó Kft

( 2760 Nagykáta, Bajcsy-Zs. út. 26.  (/fax: 29/441-198  e-mail: kfaudit@ monornet.hu

Sülysáp Város Önkormányzata

Jegyzőjének


Tárgy: Árajánlat belső ellenőrzési feladatok ellátására

Tisztelt Jegyző Asszony!

Ajánlatkérésük alapján a K. F. Audit Gazdasági és Pénzügyi Tanácsadó Korlátolt Felelősségű Társaság (2760 Nagykáta, Bajcsy-Zs. u. 26., Cg.: 13-09-061898, Magyar Könyvvizsgálói Kamarai nyilvántartási száma: 001922) nevében ajánlatot teszek a város önkormányzatának és intézményeinek 2016. évi belső ellenőrzési feladatainak ellátására.

Ajánlatunk a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Kormányrendelet által megfogalmazottak szerint a belsőellenőrzési vezetői feladatellátást is magában foglalja.

Ajánlatunk elkészítésénél a 2016. évi ellenőrzési tervben foglalt szempontok figyelembevételével, az abban megjelölt ellenőrzések várható időigényét vettük figyelembe.

Ajánlatunknál figyelembe vettük az önkormányzatok anyagi helyzetét ezért az elmúlt évek egy ellenőrzésre jutó 50 000 Ft + Áfa díjat tervezzük 2016. évben is.

Cél és témavizsgálatnál 4 revizori napot, ebből 2 helyszíni napot veszünk figyelembe.

A feladatellátás részeként elkészítjük a jogszabály által előirt dokumentumokat.

Ezek:

· Ellenőrzési program,

· Megbízólevél, titoktartási nyilatkozattal,

· Belső ellenőri jelentés,

· Éves ellenőrzési jelentés a polgármester képviselőtestületi beszámolójához.

· Önkormányzati szintű éves kockázatszámítás a belső ellenőrzés tervezéséhez

· A belső ellenőrzési vezető számára előírt nyilvántartások

A belsőellenőrzési feladatellátással célunk, hogy az önkormányzatok a saját, illetve az általuk felügyelt költségvetési szerveknél megvalósuló ellenőrzés elvégzése mellett megfeleljenek a jogszabályi előírásoknak.

A feladatellátás során kötelezettséget vállalunk, hogy az ellenőrzésbe bevont személyek megfeleljenek a költségvetési szervek belső ellenőrzéséről szóló 370/2011. (XII. 31.) Kormányrendeletben meghatározott követelményeknek.

Az általunk foglalkoztatott belső ellenőrök a Pénzügyminisztérium nyilvántartásában, mint költségvetési szervnél tevékenységet végzők regisztrációval rendelkeznek a 18/ 2009. (X. 6.) Pm. rendelet szerint, és sikeres vizsgát tettek a rendeletben előírt VPOP Oktatási Központjának szakirányú képzésén.

A 50 000 Ft egy ellenőrzésre tervezett díj ajánlatunknak megfelelően a 9 belső ellenőrzésre számított díja 450 000 Ft + Áfa. 

Fenti ajánlatunk szerint az Önök által tervezett ellenőrzések elvégzését az ellenőrzési tervben megfogalmazott feladatokhoz igazodóan 36 revizori nap (ebből legalább 18 helyszíni nap). A belsőellenőrzési vezetői feladatok ellátásához szükséges egyéb időigényt költségként nem terveztük.

Nagykáta, 2015. október 28.






Tisztelettel:










Kiss Ferenc










 ügyvezető

